ఉత్కంఠ పోరులో బంగ్లాదేశ్‌పై
భారత్‌ విజయం
టీమిండియా 146/7 (20 ఓవర్లు)
బంగ్లాదేశ్‌   145/9  (20 ఓవర్లు)
నిదానంగా ఆడిన టీమిండియా
నిలదొక్కుకోని బంగ్లాదేశ్‌ టెయిలెండర్లు
బెంగళూరు : వరల్డ్‌ టి20 మ్యాచ్‌లో టాస్‌ గెలిచిన బంగ్లాదేశ్‌ మొదట టీమిండియాను బ్యాటింగ్‌ చేయాల్సిందిగా కోరింది.దీంతో టీమిండియా నిర్ణీత 20 ఓవర్లలో 7 వికెట్లు కోల్పోయి 146 పరుగులు చేసింది.అనంతరం బ్యాటింగ్‌కు దిగిన బంగ్లాదేశ్‌ నిర్ణీత  20 ఓవర్లలో 9 వికెట్లు కోల్పోయి 145 పరుగులు చేసింది.దీంతో టీమిండియా ఉత్కంఠ పోరులో 1 పరుగుతో బంగ్లాదేశ్‌పై విజయం సాధించింది.భారీ అంచనాలతో బంగ్లాదేశ్‌తో తలపడిన టీమిండియా సరిగా ఆడలేకపోయింది. బాగా వెనుకబడిన రన్‌రేట్‌ను మెరుగుపర్చుకునే ఉద్దేశంతో అడినప్పటికి భారీ స్కోరు చేయడంలో టీమిండియా తడబడింది.టీమిండియా బ్యాట్స్‌మెన్‌ సురేష్‌రైనా,కోహ్లీ,ధావన్‌ ఒక మాదిరిగా ఆడగా సురేష్‌ రైనా 23 బంతులు ఆడిఇ ఒక బౌండరీ 2 సిక్సర్లతో 30 పరుగులు చేశాడు.కోహ్లీ 24 బంతుల్లో ఒక సిక్సర్‌తో 24 పరుగులు చేయగా ధావన్‌ 23 పరుగులు సాధించాడు.ఒక మిగతా వారు పెద్దగా ఆడలేకపోయారు.బంగ్లాదేశ్‌ బౌలర్లలో అల్‌ అమిన్‌ హుస్సేన్‌,ముస్తఫిజూర్‌ ఒక్కొక్కరు రెండు వికెట్లు తీసుకోగా షకీబుల్‌ హసన్‌,మహమ్మదుల్లా హామ్‌ ఒక్కొక్కరికి ఒక వికెట్‌ లభించింది.కాగా ధాటిగా ఆడతారనుకున్న ఓపెనర్‌ రోహిత్‌శర్మ,మరో ఓపెనర్‌ ధావన్‌ నెమ్మదిగా ఆటను ప్రారంభించారు.ఇద్దరు ఆశించిన స్థాయిలో షాట్లు కొట్టకుండా నిదానంగా ఆడుతూ తొలి వికెట్‌ భాగస్వామ్యానికి 42 పరుగులు జోడించారు.కాగా ఈ క్రమంలో 18 పరుగులు చేసి రోహిత్‌ ఔట్‌కాగా అదే దారిలో ధావన్‌ కూడా వెంటనే పెవిలియన్‌కు వెళ్లిపోయాడు.ఆ తరువాత వచ్చిన కోహ్లీ,రైనా నిలకడగా ఆడుతూ మూడవ వికెట్‌కు 50 పరుగులు చేరుకోగా వరుసగా కోహ్లీ,రైనా,పాండ్యా ఔట్‌కావడంతో టీమిండియా కష్టాల్లో పడింది.ఆ తరువాత వచ్చిన యువరాజ్‌ 3 పరుగులు చేయగా ధోనీ 13 పరుగులు,జడేజా 12 పరుగులు అశ్విన్‌ 5 పరుగులు చేయగా టీమిండియా 146 పరుగులు చేసింది.
తడబడిన బంగ్లాదేశ్‌ టెలెండర్లు
టీమిండియా తరువాత బ్యాటింగ్‌ చేసిన బంగ్లాదేశ్‌ నిర్ణీత 20 ఓవర్లలో 9 వికెట్లకు 145 పరుగులు చేసింది.ఓపెనర్‌ ఇక్బాల్‌ 32 బంతులు ఆడి  5 బౌండరీలతో 35 పరుగులు చేసి జడేజా బౌలింగ్‌లో ఔట్‌కాగా మరో ఓపెనర్‌ మహమ్మద్‌ మిథున్‌ 3 బంతులు ఆడి 1 పరుగు చేసి అశ్విన్‌ బౌలింగ్‌లో ఔటయ్యాడు.షబీర్‌ రహమాన్‌ 15 బంతులు ఆడి 3 బౌండరీలు,1 సిక్సర్‌తో 26 పరుగులు చేసి రైనా బౌలింగ్‌లో ఔట్‌కాగా షకీబ్‌ అల్‌హసన్‌ 15 బంతులు ఆడి 2 సిక్సర్లతో 22 పరుగులు చేసి అశ్విన్‌ బౌలింగ్‌లో రైనాకు క్యాచ్‌ ఇవ్వడంతో పెవిలియన్‌కు వెళ్లగా మొర్తజా 5 బంతులు ఆడి 1 సిక్సర్‌తో 6 పరుగులు చేసి జడేజా బౌలింగ్‌లో ఔటయ్యాడు. మహమ్మదుల్లా 22 బంతులు ఆడి 1 బౌండరీతో 18 పరుగులు చేయగా పాండ్యా బౌలింగ్‌లో జడేజాకు క్యాచ్‌ ఇవ్వడంతో ఔటయ్యాడు.సౌమ్యా సర్కార్‌ 21 బంతులు ఆడి 1 బౌండరీ,1 సిక్సర్‌తో 21 పరుగులు చేసి నెహ్రా బౌలింగ్‌లో కోహ్లీకి క్యాచ్‌ ఇవ్వడంతో ఔటయ్యాడు.ముష్పికిర్‌ రహీమ్‌ 6 బంతులు ఆడి 2 బౌండరీలతో 11 పరుగులు చేసి పాండ్యా బౌలింగ్‌లో ధావన్‌కు క్యాచ్‌ ఇవ్వడంతో ఔటయ్యాడు.హామ్‌ 1 బంతి ఆడి జిరో పరుగులు వద్ద నాటౌట్‌గా నిలువగా, ముస్తాఫిజూర్‌ రహమాన్‌ జిరో పరుగుల వద్ద రనౌట్‌ అయ్యాడు.కాగా అశ్విన్‌,జడేజా,పాండ్యాలకు ఒక్కొక్కరికి 2 వికెట్లు లభించగా నెహ్రా,రైనాలు ఒక్కొక్క దొరికింది.దీంతో బంగ్లాదేశ్‌ 20 ఓవర్లలో 9 వికెట్ల నష్టానికి 145 పరుగులు చేసింది.